ไฟแนนซ์ทูเดย์
เวลาหนึ่งปีสามเดือนที่ อภิศักดิ์ ตันติวรวงศ์ นั่งในเก้าอี้ รมว.คลัง คนตัวใหญ่ชื่อเล็กจิ๋ว ยังคงมีสไตล์การบริหารแบบวิศวกรทางการเงินคือวางระบบ ขุนคลังเชื่อว่า หากระบบและพื้นฐานดี การต่อยอดไปดำเนินนโยบายอะไรก็จะง่าย และตรวจสอบได้
29 ต.ค. 2565

เวลาหนึ่งปีสามเดือนที่ อภิศักดิ์ ตันติวรวงศ์ นั่งในเก้าอี้ รมว.คลัง คนตัวใหญ่ชื่อเล็กจิ๋ว ยังคงมีสไตล์การบริหารแบบวิศวกรทางการเงินคือวางระบบ ขุนคลังเชื่อว่า หากระบบและพื้นฐานดี การต่อยอดไปดำเนินนโยบายอะไรก็จะง่าย และตรวจสอบได้
ตัวอย่างที่ รมว.คลัง ยกให้เห็นภาพเป็นรูปธรรมคือ ระบบพร้อมเพย์ ที่มีการนำมาใช้กับการแจกเงินคนชราและแจกเงินคนจน สามารถนำมาใช้แก้ไขปัญหาการใช้งบประมาณอย่างไร้ประสิทธิภาพได้ดี 
สำหรับโครงการแจกเงินคนชราคนละ 600 บาทนั้น พบว่า มีคนที่เสียชีวิตไปแล้ว มีคนที่ไม่มีตัวตนได้รับสิทธินี้ หรือการแจกเงินคนจนรายละ 3,000 บาท พบปัญหาเหมือนกัน จนต้องชะลอจ่ายเงินให้คนที่คุณสมบัติไม่ผ่าน
ตอนนี้เมื่อขยับมาทำเรื่องสวัสดิการข้าราชการ ก็เริ่มเจอแรงต้าน หากเป็นนโยบายที่ดีก็ต้องสนับสนุน
ธนาคารกรุงเทพจัดงานวันเกษตรก้าวหน้า 2559 วันที่ 23 ธ.ค.นี้ ที่ลานด้านหน้า สำนักงานใหญ่ ถนนสีลม เห็นงานนี้อดระลึกถึง อาจารย์โฆสิต ปั้นเปี่ยมรัษฎ์ อดีตประธานกรรมการบริหาร ผู้ริเริ่มโครงการนี้ไม่ได้